החברה הגאונה (מיני-סדרה)

החברה הגאונה (באיטלקית: L'amica geniale) היא מיני-סדרת דרמה איטלקית-אמריקאית משנת 2018 בהפקת HBO ובבימויו של סבריו קוסטנזו. הסדרה היא עיבוד טלוויזיוני לרביעיית הרומנים האוטוביוגרפיים, "רומאנים נפוליטניים" מאת אלנה פרנטה. העונה הראשונה, בת שמונה חלקים, מתבססת על הכרך הראשון באותו שם, "החברה הגאונה" שיצא לאור בשנת 2011. העלילה מתרחשת בשכונת עוני נפוליטנית בימים שלאחר מלחמת העולם השנייה, ומתארת חברוּת נשית ארוכת שנים בין גיבורות הסדרה, אלנה גרקו ולילה צ'רולו. השידור הראשון בארצות הברית היה ב-18 בנובמבר 2018, ובישראל שוחררו כל פרקי העונה הראשונה ב-19 בדצמבר 2018.

במרץ 2022 הסדרה חודשה לעונה רביעית אחרונה.

פרקים 
התסריט בכל פרק נכתב בהשתתפות אלנה פרנטה (מחברת "הרומאנים הנפוליטנים"), פרנצ'סקו פיקולו, לורה פאולוצ'י וסבריו קוסטנזו, במאי הסדרה.

הפקה 
הסדרה היא הפקה משותפת של HBO ורשתות הטלוויזיה האיטלקיות RAI ו-TIMvision. זוהי ההפקה הראשונה של HBO שאינה בשפה האנגלית. מדיווחים שונים עולה כי תקציב ההפקה, שלא נחשף, הוא מבין הגבוהים שראתה תעשיית הטלוויזיה האירופאית. לדברי קוסטנזו: "[התקציב] נתן לנו את החופש לדייק מאוד בשחזור [המבנים]". שכונת העוני בה מתרחשת העלילה, בשטח כולל של 20,000 מטרים רבועים נבנתה במשך ארבעה חודשים, ומציגה חזות מדויקת של בלוק נפוליטני משנות החמישים. לשם כך נבנו 14 בניינים, חנויות, דירותיהן של שתי הדמויות הראשיות וחזית של כנסייה. בהתאם לתיאורים בסדרת ה"רומאנים הנפוליטניים".

הצילומים לעונה הראשונה החלו בקיץ 2017 ונמשכו 29 שבועות בשבעה מוקדים שונים ברחבי נאפולי, קזרטה ולאטינה. ההתעקשות לצלם דווקא באיטליה נבעה מרצונה של HBO לשמר את האותנטיות של הדיאלקט הנפוליטני מסדרת הספרים, כפי שהתגלם בליהוק השחקנים לתפקיד. כך למשל, לתפקיד שתי החברות נבחנו לא פחות מ-9,000 מועמדות, כולן ילידות דרום איטליה ודוברות את הדיאלקט המסוים. לבסוף נבחרו ארבע ילדות חסרות ניסיון במשחק. בלהט המאמץ ללהק שחקנים צעירים דוברי הדיאלקט, נאלצו יוצרי הסדרה לרדת לרחובות נאפולי בחיפוש אחר ילדים ומתבגרים מקומיים. בסך הכל צוות ההפקה כלל 5000 ניצבים ו-150 שחקנים.

ב-4 בדצמבר 2018, הודיע HBO כי תמשיך לעונה שנייה ותתמקד בספר השני בטֶטְרָלוגיה, "הסיפור של שם-המשפחה החדש". זאת שלושה חודשים אחרי הודעת RAI האיטלקית כי בכוונתה לעבד את כל שלושת הכרכים הנותרים.

פרסים 
הסדרה הייתה מועמדת לפרס איגוד מבקרי הקולנוע האמריקאי  לשנת 2019, בקטגוריה "סדרת הדרמה הטובה ביותר".

צוות השחקנים ודמויות

דמויות ראשיות  
 גאיה ג'ירצ'ה, מגלמת את רפאלה "לילה" צ'רולו
 לודוביקה נאסטי, מגלמת את רפאלה "לילה" צ'רולו כילדה
 מרגריטה מז'וקו, מגלמת את אלנה "לנו" גרקו
 אליסה דל ג'ניו, מגלמת את אלנה "לנו" גרקו כילדה
 אנה ריטה ויטולו בתפקיד ימאקולטה גרקו, אמהּ של אלנה
 לוקה גלון בתפקיד ויטוריו גרקו, אביה של אלנה
 אימה ווילה בתפקיד מנואלה סולרה, אשתו של סילביו סולרה
 אנטוניו מילו בתפקיד סילביו סולרה, בעלים של הבר סולרה
 אלסיו גאלו בתפקיד מישל סולרה, הבן של סילביו ומנואלה
 ולנטינה אקא, מגלמת את נונציה צ'רולו, אמהּ של לילה
 אנטוניו בונאנו, מגלם את פרננדו צ'רולו, אביה של לילה
 דורה רומנו כגברת אוליביירו, המחנכת של לנו ולילה בבית ספר יסודי

בתפקיד אורח  
 אנטוניו פנרלה, מגלם את דון אקילה קאראצ'י, מאפיונר מקומי
 נונציה סשיאנו, מגלמת את נלה ינקרדו, בת-דודתה של גברת אוליביירו

דמויות משניות

משפחות 
משפחת צ'רולו
 ג'נארו דה סטפאנו – רינו צ'רולו, אחיה הגדול של לילה
 תומאסו רוסיאנו – רינו צ'רולו כילד
משפחת גרקו
 אלבּה רורוואכר – הדוברת בסדרה (קריינית), קולה של אלנה כמבוגרת
 אליזבטה דה פאלו – אלנה גרקו כאישה מבוגרת
 מטאו קסטלדו – פפה גרקו, אחיה הצעיר של אלנה 
 עמנואל נוצ'רינו – פפה גרקו בילדותו
 רפאל נוצ'רינו – ג'אני גרקו, אחיה הצעיר של אלנה
 תומאס נויוזי – ג'אני גרקו בילדותו
 כריסטינה פרטיקולה – אליסה גרקו, אחותה הצעיר של אלנה
 שרה מאוריאלו – אליסה גרקו בילדותה

משפחת קאראצ'י
 שרה פלנגה – מארייה קאראצ'י, אשתו של דון אקילה
 ג'ובאני אמורה – סטפנו קאראצ'י, בנו של דון אקילה
 כריסטיאן די ג'יאקומו – סטפנו קאראצ'י בילדותו
 פדריקה סולאצו – פינוצ'ה קאראצ'י, בתו של דון אקילה
 ג'וליאנה טרמונטנו – פינוצ'ה קאראצ'י כילדה
 פבריציו קוטונה – אלפונו קאראצ'י, בנו של דון אקילה
 ולריו לאביאנו – אלפונו קאראצ'י בילדותו

משפחת פלוזו
 ג'נארו קנוניקי – אלפרדו פלוזו, נגר מיומן
 ליה זינו – ג'וזפינה פלוזו, אשתו של אלפרדו
 אדוארדו סקרפטה – פסקואלה פלוזו, בנם של אלפרדו וג'וזפינה
 פרנצ'סקו קטנה – פסקואלה פלוזו בילדותו
 פרנצ'סקה פצלה – כרמלה פלוזו, בתם של אלפרדו וג'וזפינה
 פרנצ'סקה בלמולי – כרמלה פלוזו בילדותה

משפחת קאפוצ'ו
 פינה די ג'נארו – מלינה קאפוצ'ו, אלמנה חולת רוח
 אולוריקה מיגליארסי – אדה קאפוצ'ו, בתה של מלינה
 לוצ'יה מנפוזו – אדה קאפוצ'ו בילדותה
 כריסטיאן ג'רוסו – אנטוניו קאפוצ'ו
 דומניקו קואומו – אנטוניו קאפוצ'ו בילדותו

משפחת סאראטורה
 עמנואל ולנטי – דונאטו סאראטורה, מפקח רכבות
 פבריציה סאקי –  לידיה סאראטורה, אשתו של דונאטו
 פרנצ'סקו סרפיקו – נינו סאראטורה, בנם של דונאטו ולידיה
 אלסנדרו נרדי –  נינו סאראטורה כילד
 מרים ד'אנג'לו – מאריזה סאראטורה, בתם של דונאטו ולידיה
 כריסטינה מניוטי – מאריזה סאראטורה בילדותה
 קאטלו בונומו – פינו סאראטורה, בנם של דונאטו ולידיה
 מיקל די קוסטנזו – פינו סאראטורה בילדותו
 פדריקה ברבוטו –  קלליה סאראטורה, בתם של דונאטו ולידיה
 פדריקה גוארינו –  קלליה סאראטורה בילדותה
 מאטיה איפיגיו –  צ'ירו סאראטורה, בנם של דונאטו ולידיה
 ג'ואלה מאדי –  צ'ירו סאראטורה בילדותו 

משפחת סקאנו
 צ'ירו פולייזה – ניקולה סקאנו, ירקן
 מרינה צ'ופה – אסונטה סקאנו, אשתו של ניקולה
 ג'ובאני בוזאלי – אנצו סקאנו, בנם של ניקולה ואסונטה
 וינצ'נצו וקארו –  סקאנו בילדותו
 ג'ורג'יה מונג'יילו – פילייה סקאנו, בתם של ניקולה ואסונטה

משפחת סולארה
 אלביס אספוזיטו – מרצ'לו סולארה, בנם של מנואלה וסילביו
 פייטרו וולו –  מרצ'לו סולארה בילדותו
 אדריאנו טמארו – מיקלה סולארה בילדותו

משפחת ספניולו
 מימו רוג'ירו – אדון ספניולו, אופה בבר של סולרה
 פטריציה די מרטינו – רוזה ספניולו, אשתו
 רוזריה לנג'לוטו – ג'יליולה ספניולו, בתם
 אליס ד'אנטוניו – ג'יליולה ספניולו בילדותה

אחרים 
 ולנטינה ארנה, מגלמת את יולנדה, מוכרת בחנות ציוד משרדי
 ויטוריו ויויאני, מגלם את האדון פרארו, ספרן ומורה בבית ספר היסודי
 ריקרדו פלמיירי, בתפקיד ג'ינו. החבר הראשון של אלנה, שותף לספסל הלימודים
 סרג'יו בזיל, בתפקיד פרופסור ג'ראצ'ה, מורה בתיכון בו לומדת אלנה
 אנה רדי, מגלמת את פרופסור גליאני, מורה בתיכון
 אנטוניו מליונה, בתפקיד אלפונסו, חבר של ויטוריו גרקו

פסקול 

המלחין מקס ריכטר, שידוע בכתיבת הפסקול לסרט הישראלי ואלס עם באשיר, נרתם להלחין את המוזיקה לסדרה זאת. האלבום שוחרר להאזנה בתשלום ב-7 בדצמבר 2018, על ידי חברה התקליטים הגרמנית דויטשה גרמופון. הסינגל לפסקול, "Elena & Lila", יצא כבר ב-30 בנובמבר אותה שנה.

זהו אלבומו ה-64 של ריכטר, ובפרט הפסקול ה-56 ממניין יצירותיו. קדם לו הפסקול לסרט "מרי, מלכת הסקוטים", גם הוא שוחרר להורדה אותו יום בארצות הברית.

קישורים חיצוניים 

  

 טוד ואן דר וורף, HBO’s My Brilliant Friend adaptation is a knockout, באתר , 18 בנובמבר 2018. 
 שירה מייקין, "החברה הגאונה": עיבוד טלוויזיוני מופתי שנאמן למורכבות המעודנת של פרנטה, באתר הארץ,  17 בדצמבר 2018.
 .
 קרין ספינגולד, "החברה הגאונה" - תופעה תרבותית: הסדרה שהכניסה את הישראלים לנאפולי, באתר מעריב, 19 בדצמבר 2018.
 עידו ישעיהו, קסם הנעורים: הנאמנות של "החברה הגאונה" למקור מושיעה אותה, באתר וואלה!, 19 בדצמבר 2018.
 סמדר שילוני, "החברה הגאונה": מי שקרא - ייהנה, מי שלא - ייהנה יותר, באתר ynet, 19 בנובמבר 2018.
 "החברה הגאונה" מגיעה לטלוויזיה: כל מה שצריך לדעת, באתר Time Out תל אביב, 5 בדצמבר 2018.

הערות שוליים 

מיני-סדרות טלוויזיה
סדרות טלוויזיה איטלקיות
סדרות טלוויזיה אמריקאיות שעלו לשידור בשנות ה-2010
סדרות דרמה
HBO: סדרות